[{"text_idx": "#000001", "text": "Goreo estas oficiale enskribita sur la listo de la mondaj heredaj\u0302oj de Unesko en 1978. Ni profitos maksimume de tiu vizito por esplori Goreon kaj spertig\u0302i tiel kun unu el la mondaj heredaj\u0302oj pro ties grava historio."}, {"text_idx": "#000002", "text": "La insulo estas hodiau\u0306 pilgrimejo por la tuta afrika diasporo, kontakt-hejmo inter la okcidenta mondo kaj Afriko, kaj spaco por interkulturaj inters\u0302ang\u0302oj, dialogoj per konfronto de ideoj de repacig\u0302o kaj pardono."}, {"text_idx": "#000003", "text": "La tero Teranga allogas per sia c\u0302arma beleco, la Afrika Kongreso donas al vi unikan okazon farotan el malkovroj, renkontoj kaj bonegaj gustoj. Bv jam nun komenci vian vojag\u0302planon por veni surloke sperti Senegalon vi mem!"}, {"text_idx": "#000004", "text": "Unu el la naturaj lokoj en Senegalo. La lago Retba, pli konata kiel rozkolora lago, estas fama pro tio, ke delonge estis la alvenejo de ralio Parizo-Dakaro. G\u0302i s\u0302uldas sian originalecon al sia roza koloro, kiu s\u0302ang\u0302ig\u0302as lau\u0306 la horo de la tago."}, {"text_idx": "#000005", "text": "En la lago ankau\u0306 okazas intensa homa aktivaj\u0302o: kolekto de salo. Tiun c\u0302i aktivaj\u0302on praktikas viroj, kiuj banas sin en la lagon kaj kolektas \u201cla blankan oron\u201d per pikilo."}, {"text_idx": "#000006", "text": "\u2013 Monumento de la afrika renesanco: kun 49-metra alteco, g\u0302i estas vers\u0302ajne la plej alta statuo en Afriko;"}, {"text_idx": "#000007", "text": "\u2013 Respublika palaco, log\u0302ejo de la prezidanto k.t.p;"}, {"text_idx": "#000008", "text": "\u2013 La bazaro Kermel: g\u0302i kus\u0302as c\u0302e la koro de la malnova Dakaro kaj tuj distingeblas per siaj kupolo kaj krono-subtenilo de malproksime. Oni trovas en la bazaro mang\u0302aj\u0302ojn, manfaritaj\u0302ojn kaj florajn produktojn."}, {"text_idx": "#000009", "text": "C\u0302iu kongresano, kiu ankorau\u0306 neniam estis en Senegalo devus partopreni al dumkongresaj ekskursoj, c\u0302ar estas la plej rekta maniero, per kiu oni povas ekkoni tiun landon de vera kultura mozaiko, kie lingvoj, etnoj kaj religioj harmonie kunekzistas en folklora simfonio \u2013 kio malkas\u0302as la potencon de afrikaj tradiciaj kredoj, malgrau\u0306 eksteraj influoj."}]